
GIOVANNI BATTISTA DA RIN PAGNETTO (TITA DE INA) 


Le cabole de Barba Checo. 


E chi no cognossea Barba Checo? Na persona tanto sinpatica co na parlantina 
elegante e bonaria, e noi tosate staseone volentiera a scoltalo. L era stou tante ane 
ia par la Merica e i piasea conta cuanto gran che era al mar, cuanto longhe che era 
le navi. Al contaa, al contaa ... e noi co la bocia verta a scoltalo ... e le ciase 
cuanto aute e duto la era gran, tanto gran, solo la dente era pizola - al disea che era 
cuatro panegas. “Barba, ese vero che le ciase n America le é ncora pi grande de le 
nostre?” “Le ciase, tosate, n America i ciama gratacieli e solo dal nome podé 
nmaginave cuanto grande che le é. Le é grande che no se vede mai la fin, anche 
parche là é senpre nuvolou.” 


“Ma Barba, cuante piane avaralo sto gratacielo? “Chesto no puoi dive, ei 
proou tante ote a contai, ma vignea scuro che ero ruou apena a meta de chel che 
era sote le nuvole; ma cuante sarà ncora sora?” E pò el ne vardaa e l ne fasea n bel 
sorisin. Un dì deone su pal truoi che và su dal tabià, ntre de noi tosate, e Barba 
Checo era là, col restel de fer che 1 slargiaa fora i grume de le talpine. L aon 
saludou “Bondi, Barba Checo!” “Ooh, bondi figure porche! Aonde deu su ca?”. E 
ntanto aon visto là su l erba na talpina morta, co le gianbe n su. "Barba, l aveu 
copada voi?” “Si, parche la me ruina la vara, no vede sti grume de tera che l á 
biciou su stanuote?” E fin che l parlaa, co la ponta de la scarpa l avea voltou la 
talpina, l era bela lissa come el veludo co sto musuto longo, n tin bianco. 


` 


“Barba” à dito un de noi, “ese anche n America talpine?” * Autro che le é!” 
“Ma le sarà tanto pi grande de le nostre, ‘ero barba, le pesara almanco n chilo!” E 
ca Barba Checo a stou n tin a pensa, parche le misure e i pesi de la via el le fasea 
solo lui, el n à vardou n tin par vede se aveone vuoia de bagola, e po l à dito: *Si 
tosate, é anche talpine piciole che pesa n chilo apena nasseste, ma dapo le vien n 
bel tin pi grande.” “Ma barba, se le magna le radis de erba, come fale a vigni cosi 
grande e magná radis cosi piciole?” “É senpre la proporzion te le robe; talpine 
grande? Anche le radis le é grande, parche la via l erba l é auta cuatro metre, e le 
piante ...”, el n a mostrou col manego del restel el bosco lá de sora. 


“Vedeu chi laris e chi pezuos la? Ben, é come che fosse giagines a confronto 
de le piante che é n America, ió son stou ... Ma sentave do n minuto che ve 


conto...” Ntanto l à tolto dal scarselin de la ciamesa na scatoluta de tabaco da nas, 
el se à tirou su na bela presa: “Voleu n tin?” “No no barba, grazie!”. L a tirou fora 
da na scarsela davoi n fazoleto ros coi fiorelins negre e el se a netou ia n tin a la 
meo; i é restou ncora calche tin de negro su pal muso. Son sentade do par tera e 
lui 1 à betesto el restel par travers, e pù el s à sentou sul manego par via de le 
reume, el ne à dito, che l à ciapou tei bosche. 


“Sote la pioa, come che diseo, le piante no avé gnanche l idea de cuanto 
grande che le é. Son stou doi ane su par l Oregon tel bosco e aveone n siegon che 
no sei cuante metre che l era longo, e duto el dì zin-zan-zin-zan, a parlà col mè 
socio aveo el telefono e avanti con chesta musica par vinti trenta di, e a la fin 
beteone i coi e bateone co la maza e la pianta pian pian la se piegaa e po la dèa do 
con fracasso, che someaa i avesse sbarou na bonba e i sentia par chilometri e 
chilometri.” Barba Checo el leva su e senpre col so soriso l é tornou a slargià 
talpine. ”Sane Barba!” *Sane tosate, vardà de no fei baronade su là dal tabià.” Chi 
tosate là ades i avarae l età de contà le storie ma... a chi? El tenpo é ruou prima de 
noi e l a cancelou dute chi valori che i vece ne avea tramandou. No aveone scarpe, 
ma reone siore, ades avon dute le scarpe nuove, ma son tanto puarete. Me vien 
tanta nostalgia e anche ades, dapo tante ane, cuanche passo su par chele vare, me 
par de vede Barba Checo, col restel e col ciapel bianco co na strissa pi scura duto 
ntorno fata dal sudor, e sientì le so storie. No l savea pi che nventasse par tegnine 
là apede lui, e me vien spontaneo n soriso, ma mai bel come el so, sote chel nas 
ntin scuro da tabaco. Grazie Barba Checo! 


(Laio) 


PIERO DE GHETTO DE ROCHE DE LISEO (1932) 


Ettore Sacchet. 


L é passa pi de trenta ane, ma me la penso come che fosse iniere. L era da 
carnaval e ize sala dei Coce se balaa (l era ancora 1 “Albergo alle Alpi”). Nane 
Auzel sonaa l armonica, Tone Fachinel al sassofono, Luciano de Primo la chitara, 
Luciano de Ijio Osto la bateria: nó me penso pi ci che sonaa al basso. Dintorno de 
la sala, l era na riga de carieghes agnó che se sentaa do chela femenes: chi omin i 
dea a les tol su par balá tango, valzer, pulcres e mazurches. 


Ió e la mè femena aeane invidà zinche amighe todesche. Intanto 1 é ienù ize 
Ettore Sacchet. Chi da Borcia de na zèrta età i sà ce n arte che l era: stranbo, 
lunatego, inpermalos, ma canche l era da laurà o da fèi comedia al no se tiraa 
indaos. Bastaa an goto de vin par al bete a di. Canche al simiotaa Charlie Chaplin 
che menaa in giro Hitler l era unico. L era bon de di stranbolote senza senso. Al 
fasea finta de parlà todesco: *Dilàine diléghen, daviten perènes, malicofilónen 
sitànen velinen”, e cosi par dies menute. Coi mè amighe se aon betà d acordo: 
prima i aon pagà da bee e daspò aon betà an taulin davante l orchestra. 


Canche Ettore l à scominzià a predicà, aon scominzià a bate le man; n ota i 
todesche che fasea straie par todesco e dute chi autre par talian. Argo da bel. Là 
davesin, poia su par la spaleta de la porta, l era ienù ize an on foresto che vardaa. 
L. aea la iacheta poiada sun braze e al ciapel ize man. Avarae dito che l era an 
contadinoto de la bassa trevisana. Canche Ettore l à feni la so tiritera èi vedù 
chesto on che se betea su la iacheta e, prima de disseno, col ciapel ancora su man, 
èi sentà che l disea: «Nó capisse che raza de paese de mati sia sto cua ...» 


(Borcia) 


PIETRO MENIA BAGATIN (MAESTRO PIERO, 1927-2010) 


In prdon causa l nos dialeto. 


I nos omi fadé soralduto i minadors u i manuai zl miniere, pr fei nueve strade u 
galerie che portès aga al central eletriche. Laore chese ch gné fate in auta 
montagna e s podé mandai inaante solo via pr l istade cuan ch n era l neve. Riussi 
a cetasse sti laore era però tanto difizil e t pues imaginate cun chié contnteza che, 
al prime paghe, i pare d famea ciapé la deca da mandà a ceda e come ch al cetasse 
dopo z n ostaria pr beasse n goto e feisse na ciantada era na festa cuas d fameia pr 
duce. La stracheza, l peso de ore d galaria e l turno d laoro ch stadea pr rué i 
portea però pi d n ota a lassà la conpagnia pi presto pr tornà in baraca. Rstea i 
manco inpignede u i vece abituede a dormi pueco e gnente. 


Na sera, che i s avé cetò in pi dal solito parchié ch era stade assunte anche n 
puece ch avé lorò in Abissinia, l robe dea pi longe e, ofre un, ofre cl autro, s cianta 
e s dueia, s scomenza anche a tolse in giro, ma in muedo bonario. A n zerto punto, 
n urlo e doi pugnoign su la taula, gote ch se riversa e na filastroca d: *Fora l mi 
portafolio u s-cera mazo calcdun. Duce ladre, duce viliache, dute porche sede. 
Ladroign duce.” 


Tra i paesane, chi l invida a calmasse, chi a vardà ben sote i taulins e l 
carieghe, chi a rassicurasse ch n seia n scherzo; solo doi, trei tade e zignoteia. I 
puece etre cliente n tin a l ota và fora e anche l oste va e vien come s al spites 
calcdun. N momento dopo ch al portafolio d inproviso era tornó in man dal so 
paron, ncamò inbstialù e urlante pr al scherzo subú, vien inze doi carabiniere che, 
sul mostrà dl oste, i li và davdin e i lo amanita pr riptude ofese al Duce. Li li varda 
inebetì e n é pi bon da cetasse na scusa parchié ch al Duce li n l à propio mai 
tociò. Marveie sora marveie di nosse ch à sintù l acusa, fin a cuan ch un à n 
salustro; colgò duce a Duce, domanda d podei parlà e spiega ch zal nos dialeto, 
duce vué dì “tutti” e chel ch luere à ilò dante era propio inrabiò contro duce i 
paesane che i avé sconto l tacuin. 


Visto ch i lo lassé parlà e convinto che, se n bastes la so parola, duce luere 
podé confrmà chel ch l avé dito, i li preia d molalo lolo parchié ch n 1 avé ofeso 
nsuign e l era d turno sul lavoro in galaria lolo | doman bonora. Se propio ni voles 
crede, pr so trancuilité e sicureza i podara ciama al telefono 1 pré d Danta che, pr n 


malò o n bisogno dla dente, rsponde a dute li ore, a ogni ciamada. E s no é anche i 
Carabiniere d Candide e pué sicurai. Ma nient da feisse! Luere é intrvegnude su 
ciamada e, pr la gran ofesa al Duce, i lo deve arstà e portalo in caserma. 


Bruta e trista fin dla serata d paga! Sul di du dal soroio dal di dopo, i lo vede 
rué su in cantier portò su da n camion dla Dita. L peso d cal scherzo peda su duce 
e, pr ldierirlo e feisse pardonà, i dantins, in festa, i dà na busta che i avé parciò 
cun inze chel ch 1 avé pardù pr li ore d cantier passade inveze n prdon. La Dita ná 
volù esse da manco e i avé btù anch ela na bona donta. Contento li da es tornò 
fora e cuas ncamò da pi chietre ch se vdea solvade dal peso d n scherzo mal 
riussù, i se brazea com s ni se fos viste da ane. 


La storia à scomnzò presto a giré pal paese. N s à però mai savù s la 
conferma dla storia dal duce-Duce fos rueda da Ciandide u da Danta né s calcdun 
d ladù ebia mai domandò scusa a cal nos poron ch à fato ore d prdon par na parola 
dita zal nos bel dialeto. Era etre tenpe e era 1 Duce! 


(Danta) 


UNION LADIGN DE ZOPÈ 


Vegn mo chilo, che te n conte una... (Chel de Sagui). 


Na ota vivea solche chi de bona monsura, de bona vegnuda, chi pi deboi i podea 
mori anca per malatie da púoch, calche ota; | era cossi na selezion natural, in zerto 
modo, e chi che restava vif l era i meio, i pi staign. Chest cua de Sagui l era propio 
an om ben metú: an toco de om! 


An bel dì, chest al se à catà da Uot e inte na ostaria, andó che l era anca ièl, 1 
é suzedu che l é stat valch da che di: valgunc i a cata da di e i se à anca dat, ma iél 
al no n avea nia da che fà con sta catada da dì, somea che al fosse beleche sen dù 
co i s à dat. Ad ogni modo i à ciamà anca i gendarme, e valgunc i à fat anca al 
nome de chest de Sagui, de chest de Zope. 


Doi o trei di dapo, sti gendarme i é vegnui sun Zope e i é dui inte ofizio a 
domanda andó che stea sto zerto un de Zopè. Co i à ben saù, i é dui via n Sagui 
andò che sto tizio al stea de casa, ladù inte chele case vege, brusade, sora i Bacoi. 
I é dui inte sta casa, i à catà an om e ie à domandà: “Zercon chest cossì e cossì, al 
cognosseo?”, e chest al i à respondù: “Son mi vedé, chel”, e lori: “Vardè che sion 
stai mandai a ve tole e aon l orden de ve menà fùora Pieve”. E iliò ie à spiegà duta 
la fazenda e i à domanda se, per piazer, 1 avesse podù dì con lori. 


Chest cuà, alora, al i à dit: “Vardè che mi no n ài fat nia, ma insoma vegnarai 
con voi, se avè aù sto orden”. I gendarme, alora, i à tirà fùora doi cadenele per i le 
mete intor le conoge, ma sto om l a dit: “Tosat, fe de manco de me le mete, 
anmancol a passa per al paese; i me cognos dute e no volarave che i me vedesse 
cossi. Voi me avè domandà “per piazer”, e ‘per piazer” ve 1 domande anca mi”, e 
alora lori ie a respondú: “Ne indespiase tant, ma noi aon 1 orden de le dora, co 
menon valgunc in caserma”, e iel, da nuof: “Ve preghe, tosat, fé de manco, cua in 
paese”. Ignero, alora, sti gendarme i à sticà e alora ièl l à dit che dea ben, che al se 
avarave lagà mete ste cadenele. E cossi i é peai su per la Loca, ma, da là n sin, sto 
om l à dit: “Eh, tosat, tiremele dai!” E intant l à slargà i braz e ste cadenele le se à 
spacà! 


Sti doenot de gendarme i à fat doi üoge che i vegnia füora da la testa e a vede 
sto tant, senza pi zeti beco, e senza ste cadenele i é vegnui ca per le Pale e, passai 
su per la strenta de Sagui e su la Taca, i é peai su per Lizon. Ruai fùora le Vare (al 

toch de triòl intrà su in som Lizon e l tabià dei Colet, de Pian), sto om de Sagui al 
i à dit a sti gendarme: "Ecomo, tosat, ades, se volè, conzèle, e pò metémele pura”. 
E lori, alora ie à respondù che nò nò, no ocorèa, che dea ben cossi, che i se fidava. 


(Zopè) 

Reindirizza a: 


e Prose e poesie bellunesi 2010/Orazion 

Reindirizza a: 


e Prose e poesie bellunesi 2010/El Mis 

Reindirizza a: 


e Prose e poesie bellunesi 2010/Me é vegnù in ment na roba 

Reindirizza a: 


e Prose e poesie bellunesi 2010/Sol le crode é eterne 





14 


Reindirizza a: 


e Prose e poesie bellunesi 2010/Dornade d inverno 

JOHN FRANCIS DELLA PIETRA (1955) 


Cazador. 


Cazador 
oh dio mi Signor 
valgugn i dis che l é na burta raza 
no l é vera, bisogna sol stà atenti co i verz la caza 
alora i ghe tira a tut chel che se mof 
anca a na pita che nte 1 bosch la perz el vof 
no i é cativa dent 
i nom di posti i cen a ment 
e co l é ora i neta i troi da le rame e tut dintorn 
che calche pore bestia no la se ronpe i corn 
se sa Che dei animai i à conpassion 
anzi propio passion 
cande che i ghe n ciapa sot un, pitost che l patisse, 
senper un de lori te cate che l dis: “Mi el finisse...” 
e se l era sol feri 
e no te sà onde che l va a mori 
l é lori che i và a caza 
coi soi can da sanch i zerca la traza 
entra de lori zerte volte i é gelos de la sua zona 
cossi da spes i se conta na s-ciona: 
..."Ghe n ai vist na mucia l auter di, 
là su chel col Ï era set mas-ce o de pi... 
l era anca en gran bech...” 
Enveze l era en bodat con doi stech 
ma ognun cande che l so l à ciapà 
a chi altri el và a ghe daidà 


anca se no i é tuti amigogn 

en zerti momenti fra lori i diventa bonazogn 
come cande che l é ora de di a zena 

i é tuti là ... la taola la é piena 

i descor difizile de selezion 

ma saon tuti cala che l é la so passion 

tirà na tonada 

e vede na bestia sbrasada 

ma i sfadighea e i perz sol el so tenp 

no i ghe fà del mal a la dent 

da cande che l é el mondo e che l é memoria 
esiste sta storia 

che I om l é cazador 

te preghe, varda senper du Signor 

e alora en conpagnia 

bevonse sta boza fin che no ghe n é pi nia 

e senza fà tant busnor 


Che i animai no i ne sente ... cazador 


(Canal) 

Reindirizza a: 


e Prose e poesie bellunesi 2010/L cianpane dal to cianpanin 

Reindirizza a: 


e Prose e poesie bellunesi 2010/Viado 

BRUNO FERRONI 


La storia del gial. <poem> Na ota la dente de Auronzo era senpro davoi 
radeà; radèa con chi de Dobiaco le vace passaa i confin. 


E cuanche i se à ben patufiou la dente se avèa stufiou, i à dito, betonse 
dacordo ... ce disto ... na gara fason! 


E cuanche ncora de gnote 1 gial scomenziasse a ciantà, doe vece, da Auronzo 
e Dobiaco, dovèa scomenzià a camignà: 


agnó che le fosse ciatade 1 confin avéa da passa, na ota betude i confine la 
dente stasèa pi n pas. 


Pi furba la vecia de Auronzo la stravia chi doi che era là; la ponde 1 gial che 
dormìa e chesto se bete a ciantà. 


Così, po sta gran canaiada; chel autra era belo tardiva, man man che la dea pi 
n dalonde i confis se spostaa pi n là. 


Sul ponte de la marogna se ciata doe vece e n baston, e zenza pi tante 
descorse cosi i à serou la cuestion. E cuanche le vace partia, savèa agnó che le 
dèa, na ota segnade i confine nessun avèa pi da ce di. 


E i tenpe é dude n davante i confine da alora i é là doe guere é belo passade 
chissà cuante ncora a da rua; 


e chi che é ncora convinte che serve pondude de gial, daspò a forza de 
ponde, lui solo | se bete a cianta. 


(Auronzo) 

PATRICK GANZ 
En Pianeza a fà fen. 


De solito stente a levà su bonora, 
ma stamatina no vede l ora. 
Enpize el foch, par vinze el fret, 


beve el cafè e son beleche dret. 


L é ancora scur, no se vez en bot, 
me ciole na pila e varde su sot. 
No l é na giornada de chele pi bele, 


le neole ié basse e no se vez le stele. 


Ma avon da di su en Pianeza a segà, 
el sol al Signor gaviane ordenà. 
No pos stà cua a ghe pensà su n ora, 


vade istes e magari el fà fora! 


Ieri sera ai parecià el rusach, 
e par esse segur de no me ciapa fiach, 
ai metú inte braciole e pastin, 


e en toch de salame taià du fin. 

La polenta la fon lassù, de segur... 

... donte anca en cin de formai de chel dur! 
Me par che no manche proprio pi nia, 


ma en litro de vin no me l porte via? 


Co la refa cosi cargada, 

basta vardala par fà na sudada. 
Me mete i scarponi, me ciole el restel, 


me varde ente specio, son proprio el pi bel! 


No faze en tenp de catà la bareta, 
che chi altri mat i é già là che i me speta. 
Sul trator i s à già comedà, 


e senza dì nia i l à de bota enpizà. 


Fin su ente le Giare reston montai, 
e da là don a pè su par chi prai. 
Entant che me ferme a tirà en cin el fià, 


me gire endrio e me vien da pensà. 


No sion pi tanti che à ancora passion 
de manceni viva sta tradizion. 
“Co la lopa che cres enta mez al paes, 


a fa che di a sega onde che no la cres!” 


Con sta frase enbezila, prest se desbriga, 
chi cuatro balube che no vol fa fadiga. 
No i capis che l adorch no 1 conta nia... 


se se passa na giornada en sincera conpagnia. 
Entant che riflete me torne envia, 

] é meio che vade se voi arivà. 

Ma drio na curva, sot an fagher, 

cate na fauz, na pèra e en coder. 


Fra corde e carucole, forche e restiei, 

vargugn s à cargà pi del podei. 
Segur s a pensa en cin de peso smalti.. 


me faze coraio e i porte su mi! 


L é cuasi le set e oramai senza fia, 
me manca na pica e son debota riva. 
Ancora doi varech e la baita la sponta, 


co se riva fin cua la fadiga no conta. 


Enpoie la refa e me faze en panet, 
me mete na maia parche ai en cin de fret. 
Me pausse na s-cianta, ma no proprio tant, 


bisogna segà se volon di ndavant. 


Mi tache de sot, ti vai fora sul pian, 
cosi se dison co la faoz ente man. 
I grandi che sega, i tosat fà rodela 


chi pi furbi comanda co le man nte scarsela. 


Ai sentù anca doi goze, chissà che no 1 piove, 
desfon fora sti antogn, l é meio se move. 
Esto proprio segur? Ma se l à sarenà, 


par mi te te sbalie, te t avarà sbavà! 

A le dies sponta el preve, sidià, pien de sef, 
che el se agita e el ziga anca entant che l bef: 
“No sté proa a ve desmentega, 

che la domenega bisogna santifica!” 


Co na vecia taola che fá da altar, 

ornada coi fior tirai fora da n mar, 
sot a le crepe che fà da cornis, 


] é proprio così che el Signor se capis. 


La predica, enfati , la par senper curta 
cande che ensieme auna se se sturta. 
Ente sto bel momento el nost pensier el và 


a chi che i é dut senza podei saludà... 


A Messa fenida la ora la sona... 
no l é el tenporal ma la panza che tona. 
Meton su la polenta, fridon el pastin, 


co la facia contenta de chi à beù vin. 


Entant che sion tuti drio taola a disnà, 
sponta trei slach belche pronti a magnà. 
“Sen passadi par caso e ghe gera baor”, 


sarà anca cosi, ma par mi i sent l odor. 


“Gavemo anca noaltri un pocheto de formaggio”, 
e davant a la polenta i se met a proprio agio. 
Speron se no altro che co i à feni de magnà, 


i se ciole en restel e i ne daide a otà. 
Cosita aon pensà e cosita i à fat, 

i é dut a otà e i s à godest come mat. 
Ma no i é del mestier, par cui no i capia, 
che otalo doi volte no serve a nia. 


Somea da no crede che ente na giornada, 

partida bonora co na segada, 
col caldo de agosto, fin che el sol el fà lum, 


se no ston atenti el fen fà fierum. 


Ades che l é sech avon da pensà: 
con tuta sta erba chè aone da fà? 
Fone na velma o fone biei fas? 
Parchè tralo de mal a noi no ne pias! 
Come na volta penson de fà 

e du par valon i fas fon fis-cià 
Conton le corde e cosita saon 


che de segur de pi no ghe n fon. 


Voi provà mi el fas a ligà! 
Valent, bocia, ti taca a saltà. 
Varda chi grandi a tirà la spola, 


che ste robe no te le enpare a scola! 


L é senper chel un, el pi ciacolon, 
che no va mai ben nia: che “no t es proprio bon” 
“Chel piester l é piciol, chel altro l é grant, 


àsseme a mi se volon di en davant.” 


Ma en atimo dopo, co l tira su el fas, 
ghe pasaa la voia e alora el tas. 
Fin du al cavalon co la testa cargada 


el riva sfenì e co la rabia passada. 


Cande che ben aon fenì de engrumali 


bisogna valgugn che vade a ciapali. 

Vade du mi e co ben son rivà 


tire la corda e la faze sgorlà. 


Senti chesto come che l ziga 
L é la carucola vecia che fà fadiga. 
Speron che 1 Signor el ne la mande bona 


e scolton fin cande che la corda la sona. 


Sion stat fortunai , l é passà du, 
sion proprio segur parche a bate aon sent. 
Ghe n é ancora un e dopo aon feni, 


no me par vera, no ghe n podei pi! 


E co riva du el fas co la noiza orna, 
el laoro aon feni e podon se paussa. 
Ringrazion el Signor che l é dut tut ben.. 


Se vedon n altro an su en Pianeza a fà fen. 


(La Valada) 

Reindirizza a: 


e Prose e poesie bellunesi 2010/Ni decua, voi dela 

Reindirizza a: 


e Prose e poesie bellunesi 2010/Tornar inte la tera 

Reindirizza a: 


e Prose e poesie bellunesi 2010/La careola 

P.T.F. A ma nona. 


Me par ancora da la vede, 
ma nona 
véla iliò che la và su per triòl 
sota le crepe del Arcangelo 
col sachet da le legne sota l braz, 
la carpeta inghiedada 
e la corona del Rosare inte man... 
Ave Maria ... Santa Maria ... 
E dintor via sui pezüoi 
dute i uziei che canta al Signor 
con iela... 
Ades no t es pi cadù, 
nona 
e mi ài ancora bisogn 
de ti! 
Intant che te scolte i cori dei Angeli, 
nona, 


tegneme na man su la testa. 

MARIO BRESSAN SIMON 


La s-ciona del zender e del missier. 


Na olta el zender barba Cencio e el missier barba Gioani i é ndai al lanzin a bever 
en onbra e par parlar de le noze. El barba Cencio, che el era a la bona e anca 
indrio come el tocà de boia, par farse veder bel dal barba Gioani el disea che l 
parlea trei lengue, e cossi, a ogni lengua foresta, i bevea n onbra. Cuande che i é 
rivai a la sesta lengua i era ciochi intieri, e cossi i se à invià par andar a casa. Co i 
é lugai a la oltada, el barba Cencio, che l avea ancora set, el à dit: “Me é vegnù in 
mente che sò n altra lengua, el magiaro ... tornon in inte e beon ancora n onbra!” 
Ma barba Gioani el g à respondù: “Par encoi basta bever, l inportante l é che n 
doman siede bon de parlar e de farve capier da vossa femena!” 


Cuesta l é na s-ciona che la nona la ne contea cuande che arion picioi. L é 
passà tanti ani, ma cuande che me vien in mente sta s-ciona, mi ride ncora come 
na popa piciola. Cuesti personagi par che i sie esistii davero, par cuesto 
bisognaree recordarse dei tenpi che ormai i é lontani, ma i à valch del dì d encoi. 


(Gosalt) 

ATTILIO CAFFARO (TILIO BIA) 


Marieta e la gorna. 


An di me mare me ciama: *Và a aiutà Tita ia inte strada, che al é straco, poro 
vecio.” Al strozaa do an pezedat poco pi gros del tubo de la fornela. 


“Tita, seo andà distante a tolo?” Visto che passaa dente, el dis: “Son anda su 
in zima, che ei un colonel del nono (*)!” E al me avea fato zignot. “Fiol, ancuoi 
polso, son straco; doman te insegno a fà na gorna.” 


Al di dopo, dopo meodi, al me avea ciamà e ei coresto ia. L avea ingrapà el 
pezedat con doi toc su alto da tera; mi i avee menà la mola, lui el se avea guà el 
manarin da scuarà e la sapa; aveo fato doi oci come panet a vede come al tiraa ia 
al filo morto co la piera a oio. Ei pensà: - laoro rognos.- 


El se avea sbucià su le man, e l avea taca, al manarinaa e al parlàa: “Te 
racomando, a scuarà e scavà se scomenza da la testa verso la zima.” E duto conzà 
con ostie e sacramenti. 


L avea tirà na facia dreta che meio no l podea; aveon metù chela scuarada de 
sora e l avea scominzià a scavà. “Te digo, stà atento che la sapa no te perdona; la 
te verde an denoio.” Dopo l avea ciapà an sgrossin col fer tondo e tira via le s- 
ciopadure. 


Eraon dudi sul cuerto e calà do le corde: “Marieta! Fà un laz a fabrica.”**2 


Pora femena, meda spasemada a vedeme in zima al cuerto, l avea fato doi 
grop. 


L aveon tirada su, e aveon poià sta gorna inte i ganci; el se avea betù a tirà 
sarache che no aveo mai senti, pedo de un fariseo; pò el m à vardà con sinpatia: 
“Girete!” 


Ei sentú na manada su la schena; l avea ciapà camisa, maia, braghe, mudande 
e al me avea cenù con la testa in do, a sgropà le corde. Da partèra ienia su le pedo 
insolenze che se pol pensa: “Poro gramo, inbezil, insemeni; te 1 cope! Scemo de 

guera!” E dal cuerto fulmini e tenpestade: “Tasi; insulsa, befana, redosola, 
perpetua, insemenida. Se te fosse ca te butarae do de sote!” 


Mi avei pensa col cuor che me batea inte le rece: - Tasi Marieta! Se no el me 
mola!- 


In duti i casi, sean tornadi do contenti; Tita el se avea magna an pachet de 
trinciato, e a forza de sbucia, l avea fato le stèle color cafelate: na puza da bagol 
che me tolea el fià, ma ero contento che aveo inparà a fà na gorna, e anca an fraco 
de sarache. 


(Nebiù) 


1. t metafora per indicare un luogo non ben definito di taglio abusivo di piante. 
2. t tipo di nodo scorsoio che più è sottomesso a trazione, più si chiude. 

GIOVANNI BATTISTA DA RIN PAGNETTO (TITA DE INA, 1930) 


Al mè paese. 


Che bel che èra al mè paese cuanche 1 èra pi puareto! Cuanche le femene avea 
ncora le carpete, i omis no se fasea la permanente e i tosate se contentaa de doe 
stracaganasse. Che bel che èra! 


Me piase pensà co deo col pare a menà co la lioda le taie là da la siega, a seà 
e fei sandole da bete sul cuerto. Éra n carel che dea avanti sui rule de len co su 
una taia, e là na siega che dea su e do svelta svelta, e seaa fora la brea. Al segat, 
senpre co la bareta de lana, al spostaa coi coi e le leve la taia, e subito al carel 
tornaa ndrio pronto a seà n autra brea. Èra fredo, ma staseone là a vardà. 


Me piase anche pensà co porteone al sorgo a masenà là dal molin. La mare 
vignea col darlin e ió co la careola. N on gran, Vitorio, tolea su i sache de sorgo 
come che i fosse piuma, al dea su par na sala de len erta, dopo n tin al molin 
scominziaa a girà co n gran rumor e là do vignea fora, ca la farina e de là la 
senbola. Par aria èra duto n polvar bianco e deone fora anche noi bianche ma 
contente, co la nostra farina. E no puoi desmenteame co l nono me mandaa ia dal 
fauro, che al bete le lame sote la lioda nuova. Là inte èra duto negro de fumo e sto 
on, anche lui gran e co sto ciapel negro, co la tenaia al tiraa fora da la forgia sti fer 
ros che al batea, al giraa, al piegaa co ntorno duto na sintila. Me par de sintì ncora 
al martel sul incudin: tin - tin - tin - tinininnn... 


E me penso co deo a tole le scarpe, che la mare avea portou a giustà là dal 
scarper. L èra sto on sentou sun scai con sora i denoi na falda blu, che co na 
sgubia al sbusaa al corame, al passaa i doi file e pò al tiraa e subito l tornaa a 
sbusà. “Son vignesto a tole le scarpe”, e lui al disea “Si fiol”. E là n medo a dute 
ste scarpe al tolea su propio le mee. 


Come se fà a no pensasse de chi marengoi che d inverno i stasea là tel fredo 
a feine le liodete? No i parlaa tanto, ma èra le so man che disea duto, chele man 
scure de laoro, piene de crepadure, coi dede storte da l artrite. Chele èra man de 
artisti, basta solo vardà le seradure dei portoi de n ota, i corlete che forse é ncora 
par le sofite, le cucete de cucera laurade a intarsio, duto fato a man e co puòche 

arnesi. Avon perso chel patrimonio de braura artigiana n canbio de una scatola de 
botoi che ne fà senti inportanti: basta fracà un boton e se vèrde la porta, basta 
fracà e se sera al portel, basta. basta. e ncuoi nessun se spiega al parchè. 


Penso che me avarae piasesto avé chele man scure, piene de cai. 


Ades i omis à le man come le femene, lisse, bianche come le candele, zenza 
un stris, zenza na bota, man da botoi. Me vardo le mee e me vargogno, man 
morte, bone a fei nuia, e parchè no le feze bruta figura le tieno sempre te fonda, 
fracade do. Calche ota tiro fora una, cuanche nissun me vede, me neto ia la goza 
dal nas e subito la beto a sconde. 


(Laio) 

PIERO DE GHETTO DE ROCHE DE LISEO (1932) 
Gelateria todesca. 


L era na bela dornada del mes de luio. La teraza fora de la gelateria l era 
piena de dente. Davesìn de la vetrina agnò che iò vendeo gelato, l era na veceta 
sentada dó che me vardaa fito intanto che la se magnaa la so porzion co la so bela 
brama ia par sora. Da là de n tin, co la iacheta bianca ize daòs, son dù a me sentà 
dó suparpede e ei scominzia a ciacola. La solita robes: da agnó che la ienìa, parcè 
che la era sola, se la cognossea la nostra gelateria e se l era ienuda ancora a se 
magnà al nos gelato e via descorendo. 


Daspo l a scominzia ela: “ló me moo puoco, stago de cesa nó massa distante 
da cà, vivo apede me fiol che lá na botega de arloie. Incuoi son cá parce che 
conpisso i anes e goleo fèime an regalo; magare nò, ma i anes i é tante: 
novantadoi. E tu? Da ce parte d Italia ienesto? Canche ió ero dovena, deo senpre a 
passà la vacanzes in Italia”. 


Canche i èi dito che ienìo “aus den Dolomiten”, la me à domandà se 
cognosseo Cortina d’ Ampezzo. 


“Autroché, i èi respondù, anche parcè che èi passà vinte ane de la mè vita a 
Cortina.” 


Da chel momento l à parlà solo ela: “L era i anes 1938 o 1939 d inverno, 
ancora prima de la guera. I6 e 1 mè on passeane la nostra vacanzes al Hotel 
Cristallo. Me penso del nieve, de la vita che faseane, de dùta la dente inportante 
che aon cognossù e tanta autra robes. Pi che see me penso de n on che aea inon 
Leo M. (che iò èi cognossù del 1950 !). 


Leo l era an on “charmeur” (affascinante). Al me puoro on, che l é mancià da 
pi de trenta ane, nó l à mèi saù che inchelota - Ich bin fremd gegangen -” (da nos 
se dirae:i èi fato i corne). 


Infin che la me contaa chesta robes, chel tin de gelato che l era restà ize 
copeta al se aea delegà. La é levada su e la me a dito: “A se revede; an autra ota te 
conto argo autro”. 


L é passà tré ane da alora e ió son senpre cà che aspieto de saé al resto. Che 
see soziedà argo de mal? 

(Borcia) 


37 


ANNA MARIA DE ZOLT 


Le père dla Piai. 


Iné tante, bience, dale, verde e blu com l aga, le monte, al saroio e l ziel, inà i 
colore dal bel Comelgo. Par che n le val ninte, inveze chissà che mistere ch le 
sconde dinze d sé se savasson scoltale. 


Secole d vita: da gnó sarale tmade du? Cuanto ale sotó inante da rvé du in 
ció, slissede da l aga neta dla Piai? Scuerte da la geza d inverno, sodade dal saroio 
d istede. Iné rodlade du tra giós e saute, portade da le montane; adés le iné fèrme 
su le giare dla Piai. Le ei fate diventà getis de duc i colore: animai ch vó fèi côl ch 
i vó, propio com le père ch và da sora in du. A spiéle le me someia vere ma iné 
pere mute! N pó di cól ch le sconde: ié èi provó a pensa ai su sagróte. e da come 
ch le ère fate, é gnud fora ... gétis! 


(Cianplongo) 

Reindirizza a: 


e Prose e poesie bellunesi 2010/Me vardo intorno 

ALESSANDRO SEPULCRI (1957) 


Ciao, ru. 


Ciao ru, come stasto? L é n tin che no se sienton! Te sos senpre là che te ciacolee 
e te brontolee da solo come i mate, e chi elo che sà cosa che te as da di?! 


Ma stassiera ei sientesto che te me as ciamà. Forse te te sientee solo e te 
volee compagnia. I6 me ei fermà e t ei scoltà. E tu te me as contà n grun de robe 
che te as vedesto nte la to vita. 


Te me as contà de can che le canaie le ienia a se niscolà e le te corea arente, e 
de come che le iavea a se biandà co la to ega; e de can che le farea le cianbulete, 
le sautea e le tomea e le piandea, e pò le tornea a se levà e a ride e n autra ota a se 
biandà. E de le pache che le ciapea can che le mare ienia a le tuoi! 


Pò te me as contà de duta la dente che, co la passea, la beea la to ega fresca e 
la starea a fei doi ciacole; ma no la te scoltea. E te me as conta de can che le 
femene le ienia a lavà e le se contea dute le puze del paes, e del parfum de saon de 
Marsilia e ... e po nbota te as tasesto. 


T ei scolta, ma no ei sientesto pi nia. Forse te ere la che te pensee a chel bel 
niee che t avee cognossesto chel an, e che farea l amor apede te, ma che daspo n 
tin l à cognesto te lassà e pian pianin l é desto ves Ï mar, onde che l é n grun de 
ega e la toa, al confronto, l é manco de na ioza e no te conte pi nia. 


E pò te me as parlà da nuoo, e te me as contà de dute i moros che se sientea 
par pede te, e de le parole d amor che i se direa e de le pormesse che i se farea e 
... € ades son ió che no te scolto e me penso de chela nuizuta mora, can che aveo 
disissete ane e dei besin che se dareone e dei nostre auriei che no se destachea pi! 


Avaressone guolesto stà là par senpre! Ma ela cognea partì la di doman da 
bonora. E lora anca nosautre te on dato la nostra ega, chela che la ien fora dai 
guoie e bianda 1 mostaz. E te on dato 1 dolor che parea che ne spachesse l cuor e 
che no se podesse pi vive ... 

Ma inbota anca ió m ei dessedà: tante ane é passade e ades son deboto vecio. 
Te vardo e no serve di pi nia. Na di ió no sarei pi ca a bee la to ega, ma tu te 
scoltaras ancora le pormesse che magari farà 1 mè fiol a la so nuiza, o forse te 
vedaras i duoghe dei mè neode, le so corse, i so saute e le so tomade nte la to ega. 


Me racomando, parcuri e vea su de luore come te as fato apede me. E seve 
che anca se calche ota no me fermo e somea che no te scolto, tiro senpre na reia 
par sientì se te brontolee e te me ciame. 


E can che sarà la mè ora, pàrlame ncora come incuoi, sossùreme parole dolze 
come te as senpre fato e pòrteme ia e cenme par man e ninoleeme, così no avarei 
paura de fei chel ultimo viado, chel da onde che no se torna pi in dos. 


E ades l é ienesto tarde, e cogne dì. Te saludo ru: sani, a daspò. 


(Pozale) 

Reindirizza a: 


e Prose e poesie bellunesi 2010/La canpanela 

Reindirizza a: 


e Prose e poesie bellunesi 2010/Sol 

ITALO DE CANDIDO CIANDON (1929) 


Al mió cianto. 


Al mió cianto sea n pez 
n sinbol de serenità 
auto, dreto, n pès, 


vardó co umiltà. 


Vorà esse zerto 
che dinze i uzelute 
1 cianta n conzerto 


pai vece e i canajute. 


Par lore al mió cianto 
sea conforto a duce 
par sedà al mió pianto 


sea dolze ciuce. 


Par la seide de giustizia, 
vorà ncamò 
che fosse na delizia 


bee al mió amó. 


Se pò na slavina 
o na bruta sita 
sormi me rovina 


e me tole la vita 

porté a ceda 
rame e bore 


e ognun creda 


ch ió sea ped lore ... 


Bicéle a fei fogo: 
le stèle farà fiame 
l ultmo mió sfogo, 


parole de bailame 


d un cor che deme 
che se disgola 
che spreme 


che consola. 


(Sa Stefi) 

ALDO DE LOTTO (1949) 


Fora da l onbria. 


Ei canbià el mè nome 
tante ote ormai 
i me à copà la femena 
i à copà i mè fioi 
ma i amighe é tante 
e calchedun é ca 
col so s-ciopo sconto nte tabià 
Ncuoi bonora ereone n tre 
e stassiera son restà solo che ió 
ma no me arendo 
e paura nia 
cuanche ienaron fora da l onbria 
Una vecia femena nte l so tabiaron 
la ne à sconto ben na note sote l fien 
é ruà i todesche, ela no à parlà, 
e l é morta la senza sospira 
I soldade cruche intorno a ciasa mea 
i me mena n piaza e la | Russo fà la spia 
Renato e ió col iedo ne à segnà 
do davante cesa i ne à menà 
do davante cesa i ne à picà 
Al rumor del Pipo che 


‘solea sora l val 

la mare nbota 

destudea l feral 

la mare che de me ancora no sà nia 
fin cuanche no son ienesto 


fora da l onbria. 


(Domeie) 

GIACOMINA DE NARD 


Na vita sóte "1 Pèlego. 


Son stada pitús de veludo dal, 
al ciàudo de na cóa pizola e segura 
e daspo na bedola spaurosa 
che spordéa la testa intrà i sas 


par spiona al prin sél d’insuda. 


D’istade ero sghiràta piena de morbin 
che sautàa ramo par ramo 

da’n dì a chel autro, 

e anche Zirga ize ‘l turchin, 


libera de balà, parti e tornà. 


Có la prima brentànes d'autón 
come féda che desmontéa, 

ei sentú la guóia de la stala, 

par aspieta al nieve in santa pas. 
Stào céta, a l'onbria, ize ‘n ciantôn, 
ta$o e penso, 

sóra la ¡ostra de la staiónes 


che gira senpre pi *n presa. 


Me incordo solo ades che, 
canche aveo davante 
an varòto pien de ànes, 


‘l era lediér come autoguói 

secà da vento setenbrin; 

e al di d'incuói, 

al me rusach mèdo guóito 
al pesa su la spales 


come na ciaria de legna vérdes. 


Me piasaràe restà sote la mè cròdes, 
ize na góza de rà$a de pezuò 
che la sluse al sól e a la pioa.; 


rasa che sa da bosco bon anche da séca. 


(Borcia) 

Reindirizza a: 


e Prose e poesie bellunesi 2010/Vision 

AGOSTINO GIRARDI DE JESUÈ (1929-2000) 


Note Chieta. 


Note santa, note chieta! 
Vea solo, benedeta, 
ra Madona con Jusepe. 
Sul pizeto dal bel vis 
luje duto l paradis, 


luje duto l paradis. 


Note santa, note chieta! 
Ai pastore ch i ra spieta 
sona i anjele dal zielo 
ra noela del Signor: 

] é ca l Cristo Salvador! 


l é ca Ï Cristo Salvador! 


Note santa, note chieta! 
Ra bociuca pizoreta 
ride l Iusto, duto amor; 
ra salveza l vien a dà; 
bate r ora del Nadà, 
bate r ora del Nadà. 


(Anpezo, da “La Usc di Ladins”, 19/12/1992) 

MASSIMO MOSENA NONI (1966) 


Pianz al ziel. 


Pianz al ziel, 
su la rotonda de Igne, 
e sui schei già strazai, 


e su chi da strazà. 


Pianz al ziel, 
sul Messner Museum, 
e sora ai Vert, 


da zento Euro. 


Pianz al ziel, 
sul circo del Moro, 
e su chi paiazi 


che i l à metù su. 


Pianz al zìel, 
su la giustizia, 
chi che la zerca, 


i sarà giustiziai. 


Pianz al zìel, 
sora de noi, 
che saon duti ste robe, 


ma doon tase, 

par portà a casa 
an tooch de paan, 


senpre pi agre, 


e senpre pi scaars. 


Pianz al ziel, 


sora de mi. 


E al piof. 


(Zoldo). 

Reindirizza a: 


e Prose e poesie bellunesi 2010/E mi... ere n sas 

Reindirizza a: 


e Prose e poesie bellunesi 2010/Sogni a oci vert 

Reindirizza a: 


+ Prose e poesie bellunesi 2010/No stà dormi massa 

Reindirizza a: 


e Prose e poesie bellunesi 2010/Su le ale 

BRUNO FERRONI L erba de Lia. 


Personaggi. 
Primo cantastorie 
Secondo cantastorie 
Lia 
Gigio Olpe 
Santa Giustina 
San Lucano 
Santa Margherita 
Santa Caterina 
Santa Barbara 
Sant’ Agnese 
Sant’ Agostino 


San Francesco 


La scena avviene in Auronzo, verso la metà del XVI secolo. 


Nella borgata Zardus, in quel di Auronzo, verso la metà del XVI secolo, vive 
una donna, Lia. Prepara strane pozioni con erbe curative che solo lei conosce, 
talmente miracolose perché, dice, le raccoglie dove è passato l'orso di San 
Lucano. La gente superstiziosa e credulona, la ripaga come può, a volte anche 
privandosi del necessario. 


Ma la malattia bussò anche alla sua porta, e Lia provò su di sé i rimedi fittizi 
che vendeva alla gente, senza ottenere però alcun risultato. 


Una notte, a forza di invocarli, le appaiono in sogno i Santi Giustina e 
Lucano, patroni rispettivamente delle parrocchie di Villagrande e Villapiccola di 
Auronzo. 


A loro si rivolge implorante, la povera e sofferente Lia, promettendo, se 


fosse guarita, di donare ai poveri, almeno la metà di quanto ha loro sottratto, e di 
comportarsi onestamente. 

Santa Giustina le indica il luogo, Col Burgiou dove Lia troverà un'erba 
miracolosa dalla quale, questa volta per davvero, ottenere un infuso che la farà 
finalmente guarire. Lia, fiduciosa, fa quanto Santa Giustina le ha indicato e 
guarisce. 


Da allora molta gente, pur senza conoscerne l'origine, chiama quell'erba “1 
erba de Lia”. (Musica medievale che lentamente va sfumando. rullo di tamburo e 
gente che finalmente si fa silenziosa ed ascolta. il cantastorie, dopo aver girato lo 
sguardo sulla piccola folla, inizia cerimonioso il racconto. I cantastorie sono due. 
il primo si esprime in dialetto auronzano, il secondo, in lingua italiana.) Con loro 
entrano in scena alcuni Santi fra i quali Santa Barbara, patrona dei minatori cui e 
dedicato un altare nella chiesa parrocchiale di Regina Pacis a Reane; 
Sant’ Agnese, le cui virtù erano additate alle giovani ragazze; Santa Caterina, cui è 
dedicata la chiesetta cinquecentesca all'inizio del paese. 


Coprotagonisti, i Santi Giustina, patrona di Villagrande (si esprime con la 
tipica calata padovana, dal luogo del martirio), comprensiva ed accogliente, e 
Lucano, patrono di Villapiccola, più rude e determinato (anche per il fattaccio 
dell'orso, che per avergli ucciso la cavalcatura, fu costretto a portarlo in groppa 
fino a Roma) 


PRIMO CANTASTORIE. (a voce spiegata, guardandosi in giro con fare 
compiaciuto) Dente de Auronzo, gnoche, zenza che ve ofendéve ... ncuoi 
son ca de sta bela piaza a contave na storia, de chele che ve farà restà dute a 
bocia verta, e forse calchedun podarà anche comuovesse ... 


(si guarda attorno per calcolare l’effetto) ... L ERBA DE LIA! (Interviene il 
secondo cantastorie che semplifica il tutto traducendolo in italiano) 


SECONDO CANTASTORIE. Gente di Auronzo, “gnocchi”, senza che 
dobbiate offendervi. Oggi siamo qui in questa bella piazza a raccontarvi una 
storia che vi farà rimanere tutti a bocca aperta, e forse qualcuno potrà anche 
commuoversi! L’erba di Lia! 


(musica) PRIMO CANTASTORIE. Tante, ma tante ane fa, ncora gnante del 
Concilio de Trento, ca n Auronzo era tenpe dure ... na fame, che le sorize scanpaa 
fora dai nauze co le lagreme ai oce. Malatìe de na sorta che de pedo no podea 
capitià. Po sta val, longa e strenta, passaa de dute le genie... ma soralduto 
(ammiccando) todessel Agnó che i ruaa, no cressèa pi nuia! (musica) 

S. AGNESE. La pore dente avèa belo magnou dute le erbe che se podèa e 
anche chele che no se podea e no restaa autro che preà i Sante che li ide. De 
cesa, apede l pree, anche lui magruto, se nvocaa S. Ostina e San Luguan, 
Sante nostrane che avarae capiu meo ce che era pi de besuoi. 


(musica, poi il gruppo inizia a recitare; ad uno ad uno, poi incalzante tutto il 
gruppo, la preghiera ai Santi patroni). 


Santa Ostina n tin de puina 
San Luguan daseme pan 
autre Sante agnó che sé 


algo apede proedé. 

PRIMO CANTASTORIE. Viviéa de na ciasa, do a Zardús, na braa femena 
che se ciamaa Lia. Nessun savèa cuante ane che la avesse, e a chi che aussaa 
di a domanda, la respondèa senpro de avé ... i ane de la luna. 

ALTRO SANTO. Fato stà che sta femena era tanto benvoluda da la dente, 
porcé che la savèa curià tante malatie con erbe che solo ela cognossèa. 

S. BARBARA. Su la fornela era senpro n caldrin che boéa e inze la betèa le 
erbe che la dèa a rencurià. Erbe tanto bone porcé che le cressèa, disiéa ela, 
agnó che era passou l orse de San Luguan. 

S. CATERINA. A la dente de Auronzo no parèa vero, e por sdebetasse i 
pagaa con chel che i podèa. i pi siore lassaa algo de schei, ma la pi parte 
dasèa nos-cè vuove, na meda sea de rave o na scudiela de fasuoi. 

S. CHIARA. L pioan avéa l so dafèi a convinze i auronzane che era meo preà 
] Signor e portà algo de canonega pitiosto che dì davòi de na femena de chela 
sorta! 

S. AGOSTINO. Ma la pi parte de chi che avèa besuoi no sentìa da chela rea 
e cuanche ocorèa, i ciapaa l truoi de Zardùs. 

SECONDO CANTASTORIE. Si sa come vanno le cose ... a forza di 
trafficare attorno a gente malata, un giorno si ammala anche lei. Qualche 
giorno non era tanto dal vres, ma gli anni erano quelli, e l'orso di San 
Lucano andava sempre piü lontano. 


Passa un giorno, passa un altro, Lia non si vedeva più e la gente aspettava 
invano davanti al suo portone. Quelli che, mattinieri andavano a guarnà le vace, 
speravano sempre di vedere qualcosa che si muovesse... magari uno straccio 
messo ad asciugare o un po’ di fumo dal camino. Niente!... Niente ... Povera Lia, 
sembrava scomparsa. (musica) 

S. FRANCESCO. Na bonora, ntanto che sonaa le avemarie, passa da chela 
Gigio Olpe e chel che no é, l proa a ciamala. 
GIGIO OLPE. Lia ... Lia... ce mancia che no sé ncora levada? 


(Lia appare al balcone) 


LIA. loso Gigio, é nos-cé dis che no son nuia dal vres. É meo che me 
reguarde por calche di... (pensierosa) Ei paura che n anema del purgatorio 
no me vòe pi ben e me ebe mandou na malora ... savé ben come che và ste 
robe ... ma ió son dura a mori e vo ben autro a fermame. Vedaré che n capo a 
doi dis starèi belo meo. 

GIGIO. Alora ve saludo... e zercà de stà sana! 


(musica - campane) 


PRIMO CANTASTORIE. ... Ntanto Lia no la podèa pi dafendesse dal mal. 
La proaa, una a l ota, dute le erbe che la dasèa a la dente, ma no era vres che 
1 mal se fermasse. 

SANTO. Na dì la beéa l aga, amara e trista da travaiasse ... la proaa a magnà 
na erbata che becaa ... la credèa che servisse ... col resultato de fèi olche 
duta la gnote. La bete sul stomego na papeta con dute le porcarie che ncora 
no la avèa proou. Nuialll Pore Lia, no la savèa pi da ce parte giriasse. 


(il gruppo recita la canzone di Lia) 
Nessun’erba della Lia 
mitigava il suo dolor; 
né radici e polverine 
né cipolla o un po? di vin. 
Camomilla e passiflora, 
dragoncello e rosmarin, 
suffumigi, pappettine 


ed infusi e non so che. 


SECONDO CANTASTORIE. Una sera quando era proprio a segno, pensò 
bene di pregare quei santi che spesso scomodava per gli altri. Con la corona del 
rosario in mano, prega con tanta devozione e piano piano si addormenta. 


SANTO. Chel che no é, ntanto che la sogna, Santa Ostina e San Luguan i se 
presenta e la ciama. 


61 


(Musica ... si entra nel sogno di Lia) 


S. GIUSTINA. (parla in padovano) ... Lia Lia, te me gà ciamà e son 
rivada... 

S. LUCANO. (ironico, alludendo a quante volte Lia, per cose di nessun 
conto, lo chiama) Por na ota te ne ciame! De ce asto besuoi ncuoi? 


(Nel sogno, Lia cade in ginocchio ed a mani giunte, statuaria, si rivolge 
fiduciosa ai due santi esprimendosi in un tentativo di lingua dotta per meglio 
sottolineare il rispetto e la reverenza incondizionata verso i santi) 


LIA. Santi benedeti, anime beate de lo paradiso, vardate come che è ridota la 
vostra Lia! Non mangia e quasi non riesce a caminare. Mi meto in 
ginochione davante a la vostra testa incoronata. Guaritemi, ve ne prego! 

S. LUCANO. (con tono di rimprovero) Cuanche te ne ciamae por nbroià la 
pore dente no te avèe tanta voia de ndoneate dobas ... A contà la storia de le 
erbe benedete da le zate del mè orse... te dèe via galiva...co la lenga zenza 
besuoi de ndoneate! 

S. GIUSTINA. Mi te go sempre scoltada, Lia, anca quando che te fasevi la 
sempia... co i to impiastri de erbe mate. 

S. LUCANO. Me par che calche ota te ne ebe tolesto pol zesto ... no te par 
che i Sante ebe algo de meo da fèi che tegni man ai to inbroie? 

S. GIUSTINA. Anca mi gavaria da lagnarme, Lia. Sètu quenti che ne prega 
par calcossa de n fiatin piú serio? 

LIA. (dispiaciuta ed implorante) Vi priego e vi ripriego... Santi benedeti che 
dimorate nelo zielo, salvate da lo male Lia, che fara tuto quello che 
volarete!!! 

S. LUCANO. (con tono piú comprensivo). Avon vedù che te sos proprio 
betuda mal ... pore femena, e che ades te ne pree con cuor senziero. Alora 
scolta polito e no stà perde na parola de chel che te digarà Giustina. 

LIA. (con voce tremante) ... duto chello che volarete, Santi beatissimi! 

S. GIUSTINA. (con tono dolce) Lia, fia mia ... mi te mostro na sorta de erba 
che ti no te ghè mai vista. La cresse nte n liogo che voialtri ciamé Col 
Burgiou. (La Santa tende il braccio e con il dito indica la direzione) doman 
xe l sete de otobre, la me festa, e ti te ndarà dove che te gò dito e te cavarà n 
poca de sta erba te la fa boier, te bevarà l acqua e te metarà l erba sul peto, 
par zinque giorni, recitando l rosario con tanta devozion! Te ghè capi tuto? 

S. LUCANO. Me racomando, no stà fèi la sema ... sta ota la pel é la toa! Stà 
atenta però, che gnanche neautre Sante fason nuia por nuia. Porché vade duto 
a bon fin chel che te à dito Giustina, te as da dà ai porete almanco metà de 
duto chel che te as fregou ... sosto dacordo? 

LIA. (che ha ascoltato con lo sguardo a terra, tremante) ... Beati de lo 
paradiso, protetori de Auronzo, la vostra Lia vi ha ascoltati con divozione, e 
promete con il bacio de la Santissima croce di fare e obbedire quanto avete 
dito. 


(I Santi scompaiono) (musica) 


PRIMO CANTASTORIE. L indoman, pore Lia, la se desseda duta sudiada e 
co na ziera ... la se pensa de duto chel che la à visto n sogno la va de stala, la 
deslea la mula e pian pian la se nvìa inze por Socosta. Chel che no è la vede 
duta la sena che Santa Ostina i avèa mostrou fin le piante duto conpai 
SECONDO CANTASTORIE. Vicino ad un albero, le sembra di vedere 
proprio quell'erba che Santa Giustina le aveva mostrato. pian piano raccoglie 
molte foglie che mette nel sacchetto. Prima di avviarsi verso casa, guarda per 
bene tutto, per ricordarsi con esattezza il luogo, semmai in futuro servisse 
tornarci ancora. 

CANTASTORIE. ... Co la é a ciasa, la bete a bòe l erba e la fèi duto come 
che i era stou dito. 

SECONDO CANTASTORIE. Dopo cinque giorni, come predetto da Santa 
Giustina, Lia si rimette in salute ed in poco tempo le ritornano le forze, 
meglio di prima. Non le restava che rispettare la promessa, e così distribuisce 
ai poveri, che nel frattempo si andavano accalcando vicino alla sua porta, 
quello che loro erano stati costretti a pagare per mezza scodella di acqua 
colorata. 

PRIMO CANTASTORIE. I dis che la à vivìu ncora n bar de ane e cuan che 
la é duda de chel autro mondo, la ebe ciatou a spitiala San Luguan co l orse e 
Santa Ostina che i fasea ignoto Mah! Fato stà che anche ncuoi che é belo 
passade tante, ma tante ane, é ncora calchedun che, cuanche và a dota, 
parcura sta erba, che da alora la dente ciama 1 erba de Lia. 


FINE 


(Auronzo 

